b"\n_START_ARTICLE_\n\xc3\x80cid org\xc3\xa0nic\n_START_SECTION_\nAplicacions\n_START_PARAGRAPH_\nEls \xc3\xa0cids org\xc3\xa0nics simples com l'\xc3\xa0cid f\xc3\xb2rmic i l'ac\xc3\xa8tic s'utilitzen en tractaments dels pous de petroli o de gas, ja que s\xc3\xb3n menys reactius amb els metalls que \xc3\xa0cids com el clorh\xc3\xaddric (HCl)._NEWLINE_Les bases conjugades d'\xc3\xa0cids org\xc3\xa0nics com el citrat i el lactat es fan servir en biologia com a soluci\xc3\xb3 tamp\xc3\xb3._NEWLINE_Els \xc3\xa0cids c\xc3\xadtric i ox\xc3\xa0lic serveixen per treure el rovellat (\xc3\xb2xid) sense espatllar el metall com ho farien \xc3\xa0cids minerals m\xc3\xa9s forts. En la seva forma dissociada poden quelatar els ions met\xc3\xa0l\xc2\xb7lics fent la neteja del rovellat m\xc3\xa9s r\xc3\xa0pida._NEWLINE_En alimentaci\xc3\xb3 contribueixen a preservar els aliments de l'acci\xc3\xb3 bacteriana. Els \xc3\xa0cids org\xc3\xa0nics en la forma no dissociada (no ionitzada) poden penetrar en la membrana cel\xc2\xb7lular dels bacteris i interrompre la seva fisiologia normal (nom\xc3\xa9s en bacteris sensibles al pH) com s\xc3\xb3n E. coli, Salmonella spp i altres._NEWLINE_L'\xc3\xa0cid l\xc3\xa0ctic i les seves sals lactat s\xc3\xb2dic i lactat pot\xc3\xa0ssic es fan servir \xc3\xa0mpliament com antimicrobians en productes alimentaris, especialment carn, carn d'aviram, en pernils i salsitxes._NEWLINE_Tamb\xc3\xa9 es fan servir com a additiu en alimentaci\xc3\xb3 animal._NEWLINE_Els sistemes biol\xc3\xb2gics creen \xc3\xa0cids org\xc3\xa0nics molt complexos."